# 18a etapa del Tour de França de 2012

La 18a etapa del Tour de França de 2012 es disputà el divendres 20 de juliol de 2012 sobre un recorregut de 222,5 km entre les localitats de Blanhac i Briva la Galharda.
El vencedor de l'etapa fou el britànic Mark Cavendish (Team Sky), que s'imposà a l'esprint en l'arribada a Briva la Galharda i d'aquesta manera aconseguia la seva segona victòria d'etapa en la present edició, després de l'aconseguida en la 2a etapa. El segon fou l'australià Matthew Goss (Orica-GreenEDGE), mentre que Peter Sagan (Liquigas-Cannondale) acabà tercer. No es produí cap canvi en les diferents classificacions.

## Perfil de l'etapa

Després de la darrera etapa d'alta muntanya arriba una etapa per un terreny força irregular i contínues pujades i baixades. Durant el recorregut els ciclistes han de superar quatre cotes puntuables, la darrera de les quals es troba a sols 10 km per a l'arribada a Briva la Galharda. L'esprint intermedi es troba a Caors, al quilòmetre 115.

## Desenvolupament de l'etapa

Durant els primers quilòmetres de l'etapa es formà una escapada de sis corredors, però al km 49 van ser neutralitzats sense que en cap moment haguessin disposat de més d'un minut sobre el gran grup. En l'ascensió a la cota de Saint-Georges (km 67,5) es començà a formar l'escapada del dia, composta finalment per 16 ciclistes. El millor classificat entre els escapats era Rui Costa (Movistar Team), a poc menys de mitja hora de Bradley Wiggins. Al voltant de la meitat de l'etapa els escapats disposaven de tres minuts i mig, per la pressió exercida per diferents equips per tal de reduir les diferències.
A la cota de Solhac la diferència dels escapats era inferior als dos minuts i David Millar (Garmin-Sharp) va fer una nova acceleració que deixà enrere a dos ciclistes. Les diferències amb el gran grup es van anar reduint, sent sols de 40" a manca de 20 km, quan Adam Hansen (Lotto-Belisol) atacà i fou seguit per Jérémy Roy (FDJ-BigMat). Poc després van ser agafats per Paolini (Team Katusha), Vinokúrov (Astana Qazaqstan Team) i Nuyens (Team Saxo-Tinkoff) (13 km), però a la cota de Lissac Roy i Nuyens quedaren enrere. En la baixada Hansen, Vinokúrov i Paolini van ser agafats per un trio format per Luis León Sánchez (Rabobank ProTeam), Nicolas Roche (AG2R La Mondiale) i Andreas Klöden (RadioShack-Nissan). Tot i que en cap moment disposaren de més de 20", arribaren escapats al darrer quilòmetre i, encara a manca de tan sols 100 metres, Roche liderava la cursa. Però l'acceleració de Mark Cavendish (Team Sky) posà fi a les seves esperances de victòria, la qual es convertí en la vint-i-dosena victòria de Cavendish al Tour de França, igualant Lance Armstrong i André Darrigade.,

## Punts

| Esprint intermedi de Caors (km 115) Primer Kris Boeckmans (BEL)20 pts Segon Jérémy Roy (FRA)17 pts Tercer Patrick Gretsch (GER)15 pts Quart Edvald Boasson Hagen (NOR)13 pts Cinquè Aleksandr Vinokúrov (KAZ)11 pts Sisè Luca Paolini (ITA)10 pts Setè Michael Albasini (SUI)9 pts Vuitè Karsten Kroon (NED)8 pts Novè David Millar (GBR)7 pts Desè Adam Hansen (AUS)6 pts Onzè Iaroslav Popòvitx (UKR)5 pts Dotzè Yukiya Arashiro (JPN)4 pts Tretzè Nick Nuyens (BEL)3 pts Catorzè Rui Alberto Faria da Costa (POR)2 pts Quinzè Jelle Vanendert (BEL)1 pt | Esprint final de Briva la Galharda (km 222,5) Primer Mark Cavendish (GBR)45 pts Segon Matthew Goss (AUS)35 pts Tercer Peter Sagan (SVK)30 pts Quart Luis León Sánchez (ESP)26 pts Cinquè Nicolas Roche (IRL)22 pts Sisè Tyler Farrar (USA)20 pts Setè Borut Božič (SVN)18 pts Vuitè Sébastien Hinault (FRA)16 pts Novè Daryl Impey (RSA)14 pts Desè Samuel Dumoulin (FRA)12 pts Onzè André Greipel (GER)10 pts Dotzè Juan José Haedo (ARG)8 pts Tretzè Edvald Boasson Hagen (NOR)6 pts Catorzè Andreas Klöden (GER)4 pts Quinzè Koen de Kort (NED)2 pts |

## Cotes

| 1. Cota de Saint-Georges. 186m. 3a Categoria (km 67,5) (1,0 km al 10,3%) Primer Nick Nuyens (BEL)2 pts Segon Yukiya Arashiro (JPN)1 pt | 2. Cota de Caors. 206m. 4a Categoria (km 117,5) (1,0 km al 7,8%) Primer Michael Albasini (SUI)1 pt |
| 3. Cota de Solhac. 206m. 4a Categoria (km 180,5) (2,2 km al 4,7%) Primer Yukiya Arashiro (JPN)1 pt | 4. Cota de Lissac. 290m. 4a Categoria (km 212,5) (1,9 km al 5,7%) Primer Aleksandr Vinokúrov (KAZ)1 pt |

## Classificació de l'etapa

| | Ciclista | Equip | Temps |
| 1 | Mark Cavendish (GBR) | Team Sky | 4h 54' 12" |
| 2 | Matthew Goss (AUS) | Orica-GreenEDGE | m. t. |
| 3 | Peter Sagan (SVK) | Liquigas-Cannondale | m. t. |
| 4 | Luis León Sánchez (ESP) | Rabobank ProTeam | m. t. |
| 5 | Nicolas Roche (IRL) | AG2R La Mondiale | m. t. |
| 6 | Tyler Farrar (USA) | Garmin-Sharp | m. t. |
| 7 | Borut Božič (SVN) | Astana Qazaqstan Team | m. t. |
| 8 | Sébastien Hinault (FRA) | AG2R La Mondiale | m. t. |
| 9 | Daryl Impey (RSA) | Orica-GreenEDGE | m. t. |
| 10 | Samuel Dumoulin (FRA) | Cofidis | m. t. |

## Classificació general

| | Ciclista | Equip | Temps |
| 1 | Bradley Wiggins (GBR) | Team Sky | 83h 22' 18" |
| 2 | Chris Froome (GBR) | Team Sky | + 2' 05" |
| 3 | Vincenzo Nibali (ITA) | Liquigas-Cannondale | + 2' 41" |
| 4 | Jurgen van den Broeck (BEL) | Lotto-Belisol | + 5' 53" |
| 5 | Tejay van Garderen (USA) | BMC Racing Team | + 8' 30" |
| 6 | Cadel Evans (AUS) | BMC Racing Team | + 9' 57" |
| 7 | Haimar Zubeldia (ESP) | RadioShack-Nissan | + 10' 11" |
| 8 | Pierre Rolland (FRA) | Team Europcar | + 10' 17" |
| 9 | Janez Brajkovič (SVN) | Astana Qazaqstan Team | + 11' 00" |
| 10 | Thibaut Pinot (FRA) | FDJ-BigMat | + 11' 46" |

## Classificacions annexes

| Classificació per punts Ciclista Equip Punts 1r  Peter Sagan (SVK) Liquigas-Cannondale 386 pts 2n  André Greipel (GER) Lotto-Belisol 264 pts 3r  Matthew Harley Goss (AUS) Orica-GreenEDGE 238 pts | Classificació de la muntanya Ciclista Equip Punts 1r  Thomas Voeckler (FRA) Team Europcar 134 pts 2n  Fredrik Kessiakoff (SWE) Astana Qazaqstan Team 123 pts 3r  Chris Anker Sørensen (DEN) Team Saxo-Tinkoff 77 pts |
| Classificació del millor jove Ciclista Equip Temps 1r  Tejay van Garderen (USA) BMC Racing Team 83h 30' 48" 2n  Thibaut Pinot (FRA) FDJ-BigMat + 3' 16" 3r  Steven Kruijswijk (NED) Rabobank ProTeam + 1h 00' 50" | Classificació per equips Equip Temps 1r RadioShack-Nissan 250h 23' 05" 2n Team Sky + 14' 05" 3r BMC Racing Team + 36' 25" |

## Abandonaments

No es produí cap abandonament.

## Notes i referències

* 1 2 «ÉTAPE 18 - Blagnac / Brive-la-Gaillarde 222,5 km» (en francès). letour.fr. [Consulta: 22 juliol juny 2012].
* ↑ Benson, Daniel «Cavendish sprints to stage 18 victory in the Tour de France». Cycling News. Future Publishing Limited, 20-07-2012 [Consulta: 21 juliol 2012].
* ↑ «Mark Cavendish storms to 22nd stage win». BBC Sport. BBC, 20-07-2012 [Consulta: 21 juliol 2012].
* ↑ «Cavendish, per si algú en dubtava». El Punt-Avui, 21-07-2012. [Consulta: 23 juliol 2012].
* ↑ «Cavendish inicia el festival de l'Sky en l'últim cap de setmana del Tour». El Periódico de Catalunya, 20-07-2012. [Consulta: 23 juliol 2012].